ธนาคารโลกเป็นห่วงปีหน้า จำนวนคนจนยิ่งมาก
รายงานของธนาคารโลกเผยแพร่เมื่อ 9 มิ.ย. ระบุว่า แม้คาดว่าสภาพเศรษฐกิจโลกในปีหน้า 2021 จะกระเตื้องขึ้นหลังเผชิญวิกฤติการแพร่ระบาดของเชื้อไวรัสโควิด-19 แต่จำนวนชาวโลกที่ยากจนข้นแค้นยังจะไม่เปลี่ยนแปลง เพราะผลพวงจากโควิด-19 ผลักดันชาวโลกในปีนี้ให้ยากจนลงมากถึง 70-100 ล้านคน อีกทั้งเศรษฐกิจโลกโดยรวมถือว่าถดถอยรุนแรงที่สุดในรอบ 80 ปีก่อนหน้าการระบาดของโควิด-19 ชาวโลกที่ถือว่าจนมากใช้ชีวิตแต่ละวันด้วยเงินเฉลี่ยราว 1.90 ดอลลาร์สหรัฐฯ หรือราว 55 บาท ถ้าเศรษฐกิจโลกปีหน้าเติบโตเฉลี่ย 4 เปอร์เซ็นต์ คนยากจนกลุ่มนี้ก็ยังมีจำนวนเท่าเดิม ซึ่งคนกลุ่มนี้ส่วนใหญ่อาศัยอยู่ในอินเดีย ไนจีเรียและสาธารณรัฐประชาธิปไตยคองโก ส่วนกลุ่มชาติเอเชียใต้ก็น่าห่วงจะมีผู้คนยากจนเพิ่มขึ้นอีกมาก ทั้งนี้ ประชากรโลกราว 176 ล้านคน จากทั้งหมดกว่า 7.7 พันล้านคน ประทังชีวิตจากรายได้เฉลี่ยวันละ 3.20 ดอลลาร์สหรัฐฯ หรือราว 100 บาท ซึ่ง 2 ใน 3 ของคนกลุ่มนี้อยู่ในเอเชียใต้.
แม้คาดว่าสภาพเศรษฐกิจโลกในปีหน้า 2021 จะกระเตื้องขึ้นหลังเผชิญวิกฤติการแพร่ระบาดของเชื้อไวรัสโควิด-19 แต่จำนวนชาวโลกที่ยากจนข้นแค้นยังจะไม่เปลี่ยนแปลง
ธนาคารโลก,เศรษฐกิจโลก,คนจน,สภาพเศรษฐกิจ,โควิด-19,ไวรัสโคโรนา,ข่าววันนี้